
ЧОВЕКОВА СУДБИНА 
ЈЕ ЊЕГОВ КАРАКТЕР 


После четврт века проведеног у Америци Дејан 
Стојановић, песник, правник, филозоф и угледни 
пословни човек, говори за Базар о свом необичном 
животном путу на којем никада није одустао од 
филозофских промишљања о настанку света и смислу 
живота која су његов лик и дело начинила догађајем у 


српској књижевности 


Пише ДАНКА ГРУБАЧИЋ 

Место снимања ПЕДАГОШКИ МУЗЕЈ 


на филозофски начин, онда тешко да ваш животни пут 
оже бити обичан. А како каже Дејан Стојановић, угледни 
српски песник, есејиста, новинар, правник и пословни човек, 
чија су песничка дела померала границе у српској књижевности, 
могуће да ће вас таква предодређеност за апсолутно поимање 
света наводити и да изаберете најтежу варијанту свог животног 
путовања. Када је реч о нашем саговорнику, вероватно је тако 
требало да буде, јер питање је да ли би у другом случају његово 
стваралаштво у аманет будућим генерацијама оставило близу 
20 маестралних књига – 16 на српском и једну антологију на 
енглеском језику, уз додатно четири необјављене (такође на 
енглеском) и једну завршену, али још увек необјављену књигу 
песама на српском. Иако је његов опус несумњиво могао 
бити богатији, вероватно највећи жал домаће јавности, с 
ове временске дистанце, остаје за губитком Стојановићевих 
старих филозофских записа који су изгорели у Пећи приликом 
бомбардовања 1999. године. Ако би требало да га опишемо у 
једној реченици, свакако би нас у његовом балансирању између 
поезије и филозофије реметила чињеница да је дипломирао 
на Правном факултету Универзитета у Приштини, јер су његов 
лик и дело непоновљива космогонија која је много дубља од 
некаквих световних законитости. 
Оно због чега нас је овај, по оцени портала Ранкер један 
од најзнаменитијих Срба који су оставили траг у Америци 
инспирисао да се подсетимо његових слојевитих и 
незаборавних етапа песништва, јесте управо његов повратак 
у Србију у којој му је ипак требало време да се навикне на 
какофонију поетске и књижевне сцене. 
Више од 40 година бавите се писаном речју и за то 
време објавили сте близу 20 књига. Колико сте као 
уметник сазрели за то време и како се данас осећате 
када се вратите на странице своје прве збирке песама 
Круговање 2 


К“ већ у детињству кренете са промишљањем света 

Први нагон за писањем поезије осетио сам око своје десете 
године. Скоро сам на једној књижевној вечери говорио о томе 
и истакао разлог зашто ту прву песму нисам написао. Падала 
је киша и ја сам ту кишу доживео као небески плач, као 
божанске сузе које се сливају низ прозорска стакла. И данас 
ми је чудно када о овоме размишљем јер ми је нејасно на бази 
каквог знања сам тада био сигуран да би, ако свој тадашњи 
доживљај претворим у песму, то било сувише патетично. Не 
знам да ли сам тада знао шта су патетика и кич како то данас 
схватам, али био сам сигуран да немам довољно моћи да 
то изразим на један елегантан начин, ослобођен сувишних 
осећања која су ми, језички изражена, изгледала сладуњаво. 
И одустао сам од те песме. Одувек сам сматрао да је за 
уметника доживљај најважнији и то је постао стих у једној 
од мојих првих књига – доживљај је истина. Иако је већина 
песама у првој књизи Круговање настала пре моје 24. године, 
сматрам је заокруженом књигом зрелог и формираног 
песника. 
Филозофска и епска црта ваше поезије највише је 
дошла до изражаја у пенталогији Свет у нигдини. 
На бази тог књижевног дела постали сте зачетник 
својеврсног књижевног рода, правца у поезији, који су 
неки књижевни критичари и писци назвали догађајем 
у књижевности. Када се у вама јавила та потреба 
за трагањем за смислом свега – света, човештва и 
живота2 
Јавила се у најранијем детињству. Годинама сам дочекивао 
светлост у кревету будан размишљајући о свету, свемиру 
и човековом положају у свемиру. Тако сам дошао до 
специфичних сазнања и о свету и о човеку. Једно моје чисто 
филозофско дело, написано на енглеском језику, завршено 
је пре десет година, али га још нисам предао издавачу. Оно 
је сума тих мојих вишедеценијских размишљања. Књига је 
могла имати 500 или чак 1.000 страница, али сам пре почетка 

писања дао себи задатак да не сме прећи 150. Нажалост, сви 
моји стари филозофски записи уништени су у Пећи после 
бомбардовања 1999. године. 
Животни пут водио вас је из родне Пећи до Чикага и 
назад у Београд. Шта вам је живот у Америци донео 
и како сте доспели међу оне малобројне који се из ње 
враћају2 
Самом себи често кажем да вероватно нема мирнијег човека 
са турбулентнијом животном историјом. Културни шок који 
сам доживео после доласка у Америку био је 100 пута мањи 
у односу на културни шок који сам доживео по повратку 
у Србију. Од ране младости занимале су ме филозофија, 
касније режија и глума, а на крају је дошла књижевност. Дао 
сам себи задатак да до 26. године докторирам, зато што ме 
донекле занимала и професура, али и да бих могао лакше 
и са већим правом да критикујем бројне докторе наука за 
које сам сматрао да нису интелектуалци у правом смислу те 
речи. Желео сам да пишем филозофске теорије и да снимам 
филмове. Права сам уписао само да бих имао професију која 
ми омогућава да будем сам себи газда као, потенцијално, 
адвокат. Онда сам се са 18 или 19 година заљубио и, мада то 

није била неузвраћена љубав, ипак ништа није ишло по плану. 
Тако сам закључио да ништа и не треба чврсто планирати јер 
живот иде другачијим током од планираног. Тада сам почео да 
пишем песме. Имао сам прилику да студирам на Сорбони јер 
ми је то могао обезбедити најбогатији и један од најугледнијих 
српских емиграната у Паризу из времена Краљевине 
Југославије, Јован Бркић, који је живео у огромном стану и 
чија је прва комшиница била Брижит Бардо. Ипак, ништа од 
тога нисам искористио, већ сам изабрао вероватно најтежу 
могућу варијанту животног путовања. У Паризу сам други пут 
био 1990. и тамо провео два месеца. Те исте године отишао 
сам у Америку. Створио сам бизнис који је могао имати 
невиђену перспективу да није дошло до пословних ратова 

са синдикатима (вероватно подстакнутих конкуренцијом јер 

је моја стопа раста отишла у стратосферу са 1.000 одсто на 
нивоу године). Када све то сагледам из разних углова онда 
схватим да, иако мислим да нисам постигао ни 10 одсто онога 
што сам планирао, ни у уметности ни у бизнису, опет треба 

да будем срећан јер је резултат могао бити и много мањи са 
толико рискантних потеза које сам у животу вукао. Али никада 
није било у питању хазардерство, већ принципијелни потези, 


идеја неке више, немерљиве истине и 
неке врсте категоричког императива 
који превазилази уобичајено схватање 
људских мера. Можда је најпрецизније 
рећи да сам имао свој кодекс од 

којег нисам одступао, независно од 
последица. Зато је вероватно тачно 
када кажу да је човекова судбина 


КАДА САМ СХВАТИО ДА 
НИШТА НЕ ТРЕБА ЧВРСТО 
ПЛАНИРАТИ, ЈЕР ЖИВОТ 
ИДЕ ДРУГАЧИЈИМ ТОКОМ 
ОД ПЛАНИРАНОГ, ПОЧКО 


мноштво, а умире као јединка. Чак 

и да можемо да вратимо време, ни 
тада не би све ишло по плану, јер је 
то немогуће. А и било би тужно да 

је могуће. И пад може бити велики, 
али обично тога нисмо свесни јер сви 
волимо да будемо на врху. Има нечег 
великог у паду великог човека, иако 





његов карактер. Посебна је прича и 
моја пословна историја јер је човек 
који је, потенцијално, могао постати 
милијардер, пролазио кроз таква чудеса која би тешко 
обухватили и Достојевски и Кафка по бизарности садржаја. 
На крају сам се вратио у Србију, што не значи да ми не 
недостаје Америка. 
Током дуге каријере интервјуисали сте и неке од 
најугледнијих личности светске културе и уметности, а 
ти интервјуи објављени су у књизи Разговори. Колико је 
професија новинара утицала на ваш књижевни израз 2 
Новинарство није утицало ни на мој књижевни израз, а 
ни на мене као писца, осим у мери у којој контакти са 
изузетним људима остављају траг. У новинарство сам ушао 
преко књижевности, а не у књижевност преко новинарства, 
што је данас чест случај у Србији. Мада, постоје велики 
светски писци који су се на почетку своје каријере бавили 
новинарством, а касније бриљирали и као велики писци. Такви 
су били Хемингвеј и Маркес. 
Већина ваших промишљања о настанку света, смислу 
постојања и човештву произилазе из вашег уверења о 
човековој сићушности у односу на Бога. Колико вам је 
у том смислу вера диктирала пут стваралаштва2 
Мислим да вера није имала никакав утицај на то, већ мој 
филозофски поглед на свет. Ипак, једна од главних димензија 
пенталогије Свет у нигдини јесте питање Бога, ништавила, 
Апсолута, настанка света, стварања. Међутим, не само 
што сам ја мог Бога именовао, него би се могло рећи да 
религијска, изузетно јака црта ове књиге не функционише на 
бази постојећих религија већ је, иако то можда претенциозно 
звучи, нека врста моје религије и моје космогоније. 
Имате и свој блог на којем, попут истинског уметника, 
објављујете текстове који нису за широке народне 
масе. Како се данас у капиталистичком свету живи од 
садржаја који нису комерцијални2 
Песници нигде у свету не могу да живе од поезије. Већином, 
они су професори на универзитетима, учитељи креативног 
писања или нешто слично. Што се тиче прозних писаца, постоје 
писци популарне прозе који зарађују и до 80 милиона долара 
годишње, неки можда и више. Такође, постоје популарни 
писци који пишу квалитетну прозу и могу да живе од тога. Али 
постоје и изузетно квалитетни писци, они најбољи, који могу 
да се баве оним што воле и да зарађују добро. Постоје, и међу 
најталентованијим и највећим писцима данас, они који зарађују 
милионске суме и стварају врхунску књижевност. 
Недавно сте отворили нову сезону трибина Разговор са 
песником у библиотеци Милутин Бојић. Такође, на сајту 
Ранкер нашли сте се на списку знаменитих личности 
из Србије у друштву са Карлом Малденом, Момом 
Капором, Емиром Кустурицом... Да ли је то најбоља 
потврда да сте све у својој каријери урадили како 
треба2 Да ли бисте нешто мењали2 
Вероватно нико никада није научно утврдио колико наш 
карактер утиче на наш развој, а колико околности. Имамо 
и оно старо правило у психологији да се човек рађа као 


САМ ДА ПИШЕМ ПЕСМЕ 


нико није препознао ни ту величину 
ни тај пад. То су безимени хероји. Увек 
сам највише поштовао њих. Можда су 
то они хероји који су нам дали скоро све, а који заузврат нису 
добили ништа и мање су били љути на нас од оних који су нам 
често отимали скоро све, а ништа давали заузврат. Када сам 
имао 25 година мислио сам да сам тотални промашај у односу 
на циљеве које сам себи задао до тог момента. Донекле ми 

је била утеха када сам негде прочитао да се и Черчил слично 
осећао са 25 година. Некад се чудим кад ухватим себе како 
се дивим сунчаном дану и Дунаву који гледам возећи преко 
моста и препознам све то као срећу и не могу да верујем ко 
ме то тако незаслужено награђује и зашто. То је живот. Једно 
знам сигурно: и поред моје наизглед мирне природе, нисам 
био предодређен за ћифтински живот који сам презирао. 
Увек сам сматрао да човек треба да изгори у животу, да не 
треба превише себе да чува и да треба да се даје другима 
колико може али да, у исто време, никад не изда себе. Ако је 
један од главних циљева мог живота био да никада не издам 

и не продам себе, мислим да сам у томе успео у потпуности. 
Сматрам да то није мали успех и на то сам најпоноснији. МЕ 

